CELEX: 62019TA0344
Language: mt
Date: 2021-09-29 00:00:00
Title: Kawżi Magħquda T-344/19 u T-356/19: Sentenza tal-Qorti Ġenerali tad-29 ta’ Settembru 2021 – Front Polisario vs Il-Kunsill (Relazzjonijiet barranin – Ftehimiet internazzjonali – Ftehim Ewro-Mediterranju ta’ Assoċjazzjoni KE-Marokk – Ftehim ta’ Sħubija fil-qasam tas-sajd sostenibbli bejn l-Unjoni u l-Marokk – Protokoll ta’ implimentazzjoni tal-Ftehim ta’ Sħubija – Skambju ta’ ittri li jakkumpanjaw il-Ftehim ta’ sħubija – Deċiżjoni ta’ konklużjoni – Regolament dwar it-tqassim tal-possibbiltajiet ta’ sajd bejn l-Istati Membri – Rikors għal annullament – Ammissibbiltà – Locus standi in judicio – Inċidenza diretta – Inċidenza individwali fuq ir-rikorrent – Kamp ta’ applikazzjoni territorjali – Ġurisdizzjoni – Interpretazzjoni tad-dritt internazzjonali magħmula mill-Qorti tal-Ġustizzja – Prinċipju ta’ awtodeterminazzjoni – Prinċipju tal-effett relattiv tat-trattati – Invokabbiltà – Kunċett ta’ kunsens – Implimentazzjoni – Setgħa diskrezzjonali – Limiti – Żamma tal-effetti tad-deċiżjoni kkontestata)

6.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 490/31
            
         
      Sentenza tal-Qorti Ġenerali tad-29 ta’ Settembru 2021 – Front Polisario vs Il-Kunsill
      (Kawżi Magħquda T-344/19 u T-356/19) (1)
      
      (Relazzjonijiet barranin - Ftehimiet internazzjonali - Ftehim Ewro-Mediterranju ta’ Assoċjazzjoni KE-Marokk - Ftehim ta’ Sħubija fil-qasam tas-sajd sostenibbli bejn l-Unjoni u l-Marokk - Protokoll ta’ implimentazzjoni tal-Ftehim ta’ Sħubija - Skambju ta’ ittri li jakkumpanjaw il-Ftehim ta’ sħubija - Deċiżjoni ta’ konklużjoni - Regolament dwar it-tqassim tal-possibbiltajiet ta’ sajd bejn l-Istati Membri - Rikors għal annullament - Ammissibbiltà - Locus standi in judicio - Inċidenza diretta - Inċidenza individwali fuq ir-rikorrent - Kamp ta’ applikazzjoni territorjali - Ġurisdizzjoni - Interpretazzjoni tad-dritt internazzjonali magħmula mill-Qorti tal-Ġustizzja - Prinċipju ta’ awtodeterminazzjoni - Prinċipju tal-effett relattiv tat-trattati - Invokabbiltà - Kunċett ta’ kunsens - Implimentazzjoni - Setgħa diskrezzjonali - Limiti - Żamma tal-effetti tad-deċiżjoni kkontestata)
      (2021/C 490/33)
      Lingwa tal-kawża: il-Franċiż
      
         Partijiet
      
      
         Rikorrent: Front populaire pour la libération de la Saguia el-Hamra et du Rio de oro (Front Polisario) (rappreżentant: G. Devers, avukat)
      
         Konvenut: Il-Kunsill tal-Unjoni Ewropea (rappreżentanti: F. Naert, P. Plaza García u V. Piessevaux, aġenti)
      
         Intervenjent insostenn tal-kovenut fil-Kawżi T-344/19 u T-356/19: Ir-Renju ta’ Spanja (rappreżentant: S. Centeno Huerta, aġent)
      
         Intervenjent insostenn tal-kovenut fil-Kawżi T-344/19 u T-356/19: Ir-Repubblika Franċiża (rappreżentanti: A.-L. Desjonquères, C. Mosser, J.-L. Carré u T. Stéhelin, aġenti)
      
         Intervenjent insostenn tal-kovenut fil-Kawżi T-344/19 u T-356/19: Il-Kummissjoni Ewropea (rappreżentanti: F. Castillo de la Torre, A. Bouquet u A. Stobiecka-Kuik, aġenti)
      
         Intervenjenti insostenn tal-kovenut fil-kawża T-344/19: Chambre des pêches maritimes de la Méditerranée (Tangier, il-Marokk), Chambre des pêches maritimes de l’Atlantique Nord (Casablanca, il-Marokk), Chambre des pêches maritimes de l’Atlantique Centre (Agadir, il-Marokk), Chambre des pêches maritimes de l’Atlantique Sud (Dakhla, is-Saħara tal-Punent) (rappreżentanti: G. Forwood, N. Colin u A. Hublet, avukati)
      
         Suġġett
      
      Fil-Kawża T-344/19, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kunsill (UE) 2019/441 tal-4 ta’ Marzu 2019 dwar il-konklużjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk, tal-Protokoll ta’ Implimentazzjoni tiegħu u tal-iskambju ta’ ittri li jakkumpanja l-Ftehim (ĠU 2019, L 77, p. 4), u, fil-Kawża T-356/19, talba bbażata fuq l-Artikolu 263 TFUE u intiża għall-annullament tar-Regolament tal-Kunsill (UE) 2019/440 tad-29 ta’ Novembru 2018 dwar l-allokazzjoni ta’ opportunitajiet tas-sajd skont il-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk u tal-Protokoll ta’ Implimentazzjoni tiegħu (ĠU 2019, L 77, p. 1).
      
         Dispożittiv
      
      
                  1)
               
               
                  Id-Deċiżjoni tal-Kunsill (UE) 2019/441 tal-4 ta’ Marzu 2019 dwar il-konklużjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u r-Renju tal-Marokk, tal-Protokoll ta’ Implimentazzjoni tiegħu u tal-iskambju ta’ ittri li jakkumpanja l-Ftehim, hija annullata.
               
            
                  2)
               
               
                  L-effetti tad-Deċiżjoni 2019/441 huma miżmuma matul perijodu li ma jistax jeċċedi t-terminu msemmi fl-ewwel paragrafu tal-Artikolu 56 tal-Istatut tal-Qorti tal-Ġustizzja tal-Unjoni Ewropea jew, jekk jiġi ppreżentat appell matul dan it-terminu, sal-għoti tas-sentenza tal-Qorti tal-Ġustizzja li tiddeċiedi dan l-appell.
               
            
                  3)
               
               
                  Ir-rikors fil-Kawża T-356/19 huwa miċħud.
               
            
                  4)
               
               
                  Il-Kunsill tal-Unjoni Ewropea huwa kkundannat ibati, minbarra l-ispejjeż tiegħu, l-ispejjeż sostnuti mill-Front populaire pour la libération de la Saguia el-Hamra et du Rio de oro (Front Polisario) fil-Kawża T-344/19.
               
            
                  5)
               
               
                  Il-Front Polisario huwa kkundannat ibati, minbarra l-ispejjeż tiegħu, l-ispejjeż sostnuti mill-Kunsill fil-Kawża T-356/19.
               
            
                  6)
               
               
                  Ir-Renju ta’ Spanja, ir-Repubblika Franċiża u l-Kummissjoni Ewropea għandhom ibatu l-ispejjeż tagħhom.
               
            
                  7)
               
               
                  Ix-Chambre des pêches maritimes de la Méditerranée, ix-Chambre des pêches maritimes de l’Atlantique Nord, ix-Chambre des pêches maritimes de l’Atlantique Centre u x-Chambre des pêches maritimes de l’Atlantique Sud għandhom ibatu l-ispejjeż tagħhom fil-Kawża T-344/19.
               
            
         (1)  ĠU C 270, 12.8.2019.